Onsdag eftermiddag blev en forælder på Sæby Syd Skolen mødt af et mærkværdigt syn, da hun kom ud til sin bil, som var parkeret på skolens parkeringsplads. Begge bilens sikkerhedsseler på bagsædet var nemlig blevet skåret over i den tid, den forurettede var væk fra sit køretøj. Ingen mistanke Sagscentret hos lokalpolitiet i Frederikshavn arbejder i øjeblikket på hærværkssagen, men der er dog ingen mistanke om, hvem der kan stå bag episoden. - Den forurettede har en formodning om, at det er sket på skolen i det tidsrum, men det er endnu ikke fastslået, fortæller Michael Lundsgaard fra sagscenteret hos Frederikshavn Politi. Han oplyser også til TV2 Nord, at der ikke er noget nyt i sagen.

Opsummering:
Der er intet nyt i sagen på nuværende tidspunkt.